ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
25 ธ.ค. 2558

สรุปภาวะตลาดภาคเช้า :SET อ่อนตัว – SET อ่อนตัว ด้วยมูลค่าซื้อขายที่เบาบาง ด้วยแรงขายอย่างละนิดอย่างละหน่อยในหุ้นรายตัว และมากหน่อยในกลุ่มพลังงาน ตาม Sentiment ตลาดต่างประเทศเมื่อคืนที่มีแรงขายทำกำไรเข้ามาในกลุ่มนี้ จากราคาที่ฟื้นตัวขึ้นมาระดับหนึ่ง
อย่างไรก็ตาม แนวโน้ม SETไม่ได้ผิดไปจากที่คาดไว้นัก คือ เคลื่อนไหวบริเวณ 1,280 +/-5 จุด ด้านอัตราเงินญี่ปุ่น ออกมาต่ำตามคาด บีบให้ BoJ ต้องผ่อนคลายมาตรการทางการเงินช่วยอีก ทั้งนี้ SET ปิดที่ระดับ 1,278.79 จุด, -5.36 จุด ด้วยมูลค่าซื้อขายอยู่ที่ระดับเพียง 7.8 พันล้านบาทกลุ่มหลักต่างปิดลบ โดย พลังงาน ICT และ แบงก์ -0.98%, -0.33% และ -0.58% ตามลำดับ ด้านตลาดภูมิภาคที่เปิด (ญี่ปุ่น ไต้หวัน และจีน) แทบไม่เปลี่ยนแปลง
กลยุทธ์ที่แนะนำ :
 ช่วงบ่าย: คาดแกว่งเหมือนเดิมในช่วง 1,280 +/- 5 จุด ส่วนภาพรวมช่วงนี้ มอง SET มีโอกาสฟื้นตัวขึ้นได้ต่อ ในรอบรีบาวด์ โดยมีแนวต้านอยู่ที่ 1,290-1,300 จุด โดยเฉพาะหากมี Window dressing ในสัปดาห์หน้า เป็นปัจจัยหนุนตลาดที่รออยู่ กลยุทธ์ เน้นเพียงการเก็งกำไร+เหมาะกับผู้รับความเสี่ยงได้สูง และเล่นรอบสั้นๆ